
נידה יג ע"ב



טקסט הדף מנוקד



מֵעֲטָרָה וּלְמַעְלָה אָסוּר


אָמַר רַב הַמְקַשֶּׁה עַצְמוֹ לְדַעַת יְהֵא בְּנִדּוּי וְלֵימָא אָסוּר דְּקָמְגָרֵי יֵצֶר הָרַע אַנַּפְשֵׁיהּ וְרַבִּי אַמֵּי אָמַר נִקְרָא עֲבַרְיָין שֶׁכָּךְ אוּמָּנֻתוֹ שֶׁל יֵצֶר הָרַע הַיּוֹם אוֹמֵר לוֹ עֲשֵׂה כָּךְ וּלְמָחָר אוֹמֵר לוֹ עֲשֵׂה כָּךְ וּלְמָחָר אוֹמֵר לוֹ לֵךְ עֲבוֹד עֲבוֹדָה זָרָה וְהוֹלֵךְ וְעוֹבֵד


אִיכָּא דְאָמְרִי אָמַר רַבִּי אַמֵּי כׇּל הַמֵּבִיא עַצְמוֹ לִידֵי הִרְהוּר אֵין מַכְנִיסִין אוֹתוֹ בִּמְחִיצָתוֹ שֶׁל הַקָּדוֹשׁ בָּרוּךְ הוּא כְּתִיב הָכָא וַיֵּרַע בְּעֵינֵי ה' וּכְתִיב הָתָם כִּי לֹא אֵל חָפֵץ רֶשַׁע אָתָּה לֹא יְגוּרְךָ רָע


וְאָמַר רַבִּי אֶלְעָזָר מַאי דִכְתִיב יְדֵיכֶם דָּמִים מָלֵאוּ אֵלּוּ הַמְנָאֲפִים בַּיָּד תָּנָא דְּבֵי רַבִּי יִשְׁמָעֵאל לֹא תִנְאָף לֹא תְּהֵא (בְּךָ נִיאוּף) [נוֹאֵף] בֵּין בַּיָּד בֵּין בָּרֶגֶל


תָּנוּ רַבָּנַן הַגֵּרִים וְהַמְשַׂחֲקִין בְּתִינוֹקוֹת מְעַכְּבִין אֶת הַמָּשִׁיחַ בִּשְׁלָמָא גֵּרִים כִּדְרַבִּי חֶלְבּוֹ דְּאָמַר רַבִּי חֶלְבּוֹ קָשִׁין גֵּרִים לְיִשְׂרָאֵל כְּסַפַּחַת אֶלָּא מְשַׂחֲקִין בַּתִּינוֹקוֹת מַאי הִיא


אִילֵימָא מִשְׁכַּב זְכוּר בְּנֵי סְקִילָה נִינְהוּ אֶלָּא דֶּרֶךְ אֵבָרִים בְּנֵי מַבּוּל נִינְהוּ


אֶלָּא דְּנָסְ(י)בִי קְטַנּוֹת דְּלָאו בְּנוֹת אוֹלוֹדֵי נִינְהוּ דְּאָמַר רַבִּי יוֹסֵי אֵין בֶּן דָּוִד בָּא עַד שֶׁיִּכְלוּ כׇּל הַנְּשָׁמוֹת שֶׁבַּגּוּף שֶׁנֶּאֱמַר כִּי רוּחַ מִלְּפָנַי יַעֲטוֹף וּנְשָׁמוֹת אֲנִי עָשִׂיתִי


בָּאֲנָשִׁים תִּקָּצֵץ אִיבַּעְיָא לְהוּ דִּינָא תְּנַן אוֹ לָטוּתָא תְּנַן דִּינָא תְּנַן כִּי הָא דְּרַב הוּנָא קַץ יְדָא אוֹ לָטוּתָא תְּנַן


תָּא שְׁמַע דְּתַנְיָא רַבִּי טַרְפוֹן אוֹמֵר יָד לָאַמָּה תִּקָּצֵץ יָדוֹ עַל טַבּוּרוֹ אָמְרוּ לוֹ יָשַׁב לוֹ קוֹץ בִּכְרֵיסוֹ לֹא יִטְּלֶנּוּ אָמַר לָהֶן לֹא וַהֲלֹא כְּרֵיסוֹ נִבְקַעַת אָמַר לָהֶן מוּטָב תִּבָּקַע כְּרֵיסוֹ וְאַל יֵרֵד לִבְאֵר שַׁחַת


אִי אָמְרַתְּ בִּשְׁלָמָא דִּינָא תְּנַן הַיְינוּ דְּאָמְרִי וַהֲלֹא כְּרֵיסוֹ נִבְקַעַת אֶלָּא אִי אָמְרַתְּ לָטוּתָא תְּנַן מַאי כְּרֵיסוֹ נִבְקַעַת אֶלָּא מַאי דִּינָא תְּנַן לָא סַגִּי דְּלָאו עַל טַבּוּרוֹ


אֶלָּא הָכִי קָאָמַר רַבִּי טַרְפוֹן כׇּל הַמַּכְנִיס יָדוֹ לְמַטָּה מִטַּבּוּרוֹ תִּקָּצֵץ אָמְרוּ לוֹ לְרַבִּי טַרְפוֹן יָשַׁב לוֹ קוֹץ בִּכְרֵיסוֹ לֹא יִטְּלֶנּוּ אָמַר לָהֶן לֹא וַהֲלֹא כְּרֵיסוֹ נִבְקַעַת אָמַר לָהֶן מוּטָב תִּבָּקַע כְּרֵיסוֹ וְאַל יֵרֵד לִבְאֵר שַׁחַת


מַתְנִי' הַחֵרֶשֶׁת וְהַשּׁוֹטָה וְהַסּוֹמָא וְשֶׁנִּטְרְפָה דַּעְתָּהּ אִם יֵשׁ לָהֶם פִּקְּחוֹת מְתַקְּנוֹת אוֹתָן וְהֵן אוֹכְלוֹת בִּתְרוּמָה


גְּמָ' חֵרֶשֶׁת אִיהִי תִּבְדּוֹק לְנַפְשַׁהּ דְּתַנְיָא אָמַר רַבִּי חֵרֶשֶׁת הָיְתָה בִּשְׁכוּנָתֵינוּ לֹא דַּיָּה שֶׁבּוֹדֶקֶת לְעַצְמָהּ אֶלָּא שֶׁחַבְרוֹתֶיהָ רוֹאוֹת וּמַרְאוֹת לָהּ


הָתָם בִּמְדַבֶּרֶת וְאֵינָהּ שׁוֹמַעַת הָכָא בְּשֶׁאֵינָהּ מְדַבֶּרֶת וְאֵינָהּ שׁוֹמַעַת כְּדִתְנַן חֵרֵשׁ שֶׁדִּבְּרוּ חֲכָמִים בְּכׇל מָקוֹם אֵינוֹ שׁוֹמֵעַ וְאֵינוֹ מְדַבֵּר


הַסּוֹמָא אִיהִי תִּבְדּוֹק לְנַפְשַׁהּ וְתַיחְזֵי לַחֲבִירְתַּהּ אָמַר רַבִּי יוֹסֵי בְּרַבִּי חֲנִינָא סוֹמָא אֵינָהּ מִשְׁנָה


וְשֶׁנִּטְרְפָה דַּעְתָּהּ הַיְינוּ שׁוֹטָה שֶׁנִּטְרְפָה דַּעְתָּהּ מֵחֲמַת חוֹלִי


תָּנוּ רַבָּנַן כֹּהֵן שׁוֹטֶה מַטְבִּילִין אוֹתוֹ וּמַאֲכִילִין אוֹתוֹ תְּרוּמָה לָעֶרֶב וּמְשַׁמְּרִין אוֹתוֹ שֶׁלֹּא יִישַׁן יָשַׁן טָמֵא לֹא יָשַׁן טָהוֹר


רַבִּי אֱלִיעֶזֶר בְּרַבִּי צָדוֹק אוֹמֵר עוֹשִׂין לוֹ כִּיס שֶׁל עוֹר אָמְרוּ לוֹ כׇּל שֶׁכֵּן שֶׁמֵּבִיא לִידֵי חִימּוּם אָמַר לָהֶן לְדִבְרֵיכֶם שׁוֹטֶה אֵין לוֹ תַּקָּנָה


אָמְרוּ לוֹ לִדְבָרֵינוּ יָשַׁן טָמֵא לֹא יָשַׁן טָהוֹר לִדְבָרֶיךָ שֶׁמָּא יִרְאֶה טִפָּה כְּחַרְדָּל וְתִבָּלַע בַּכִּיס


תָּנָא מִשּׁוּם רַבִּי אֶלְעָזָר אָמְרוּ עוֹשִׂין לוֹ כִּיס שֶׁל מַתֶּכֶת


אָמַר אַבָּיֵי וְשֶׁל נְחֹשֶׁת כִּדְתַנְיָא רַבִּי יְהוּדָה אוֹמֵר רוֹאִין אוֹתָן גִּבְעוֹלִין שֶׁל אֵזוֹב כְּאִילּוּ הֵן שֶׁל נְחֹשֶׁת


אָמַר רַב פָּפָּא שְׁמַע מִינַּהּ מִכְנְסַיִם אֲסוּרִים וְהָכְתִיב וַעֲשֵׂה לָהֶם מִכְנְסֵי בָד לְכַסּוֹת בְּשַׂר עֶרְוָה


הָהוּא כִּדְתַנְיָא מִכְנְסֵי כֹהֲנִים לְמָה הֵן דּוֹמִין כְּמִין פְּמָלַנְיָא שֶׁל פָּרָשִׁים לְמַעְלָה עַד מׇתְנַיִם לְמַטָּה עַד יְרֵכַיִם וְיֵשׁ לָהֶם שְׁנָצִים וְאֵין לָהֶם לֹא בֵּית הַנֶּקֶב וְלֹא בֵּית הָעֶרְוָה


אָמַר אַבָּיֵי




רש"י





	מעטרה ולמעלה. לצד הגוף: וירע. אלמא מיקרי רע: וכתיב לא יגורך. לא יגור עמך רע: ביד. מוציא זרע לבטלה: כספחת. דכתיב בגרים (ישעיהו יד) ונלוה הגר עליהם ונספחו על בית יעקב לשון ספחת שקשים לישראל כספחת שאין בקיאים במצות ומביאין פורענות ועוד שמא למדים ישראל ממעשיהן מפי מורי הזקן ויש אומר שכל ישראל ערבים זה בזה ולאו מילתא היא שלא נתערבו בשביל הגרים דאמרינן במס' סוטה (דף לז:) נמצא לכל אחד מישראל שש מאות אלף ושלשת אלפים ותק''ן בריתות שכולן נתערבו זה בזה אלמא לא נתערבו על הגרים: בני סקילה נינהו. ואת אמרת מעכבים את המשיח ותו לא הלא במיתה הן נידונים: דרך אברים. היינו שכבת זרע לבטלה ואינו משכב זכור דבמשכב זכור כתיב (ויקרא כ) משכבי אשה: דנסיבי קטנות. והוא ראוי להוליד נמצא בטל מפריה ורביה כל ימי קטנותה: שבגוף. חדר כי גוף שם מקום המיוחד לנשמות העתידים להיות נולדים: כי רוח. הרוחות שלפני שגזרתי להיות נולדים קודם יעטוף מעכב את הגאולה דקרא בגאולה כתיב כי לא לעולם אריב ולא לנצח אקצוף וגו' נשמות שאני עשיתי יעטוף ומסיפיה לרישיה מדריש יעטוף כמו (בראשית ל) והעטופים ללבן: קץ ידא. דאמרינן בסנהדרין כל המרים ידו על חבירו תקצץ דכתיב וזרוע רמה תשבר רב הונא קץ ידא אלמא תקצץ דינא הוא: תקצץ ידו על טבורו. קס''ד טבורו ממש והיינו דאמרי ליה והלא כריסו נבקעת כשקוצצין שם את ידו. למטה מטבורו. והכי קאמר תקצץ על שהכניסה למטה מטבורו: והלא כריסו נבקעת. מפני הקוץ: מתני' מתקנות אותן. בודקות אותו ומטבילין אותן: גמ' ומראות לה. שהיתה בקיאה במראה דם טמא ודם טהור: מדברת ואינה שומעת. כבר שמעה ולמדה לדבר ואחר כן נתחרשה: בכל מקום. להוציא מכלל בן דעת: שלא יישן. כדי שלא יתחמם ויראה: כיס של עור. וכשירצו להאכילו יבדקו בכיס: ותבלע בכיס. וקאכיל תרומה בטומאת הגוף והוי במיתה דכתיב (ויקרא כב) ומתו בו כי יחללוהו: רואין אותן. לענין מי חטאת קאמר לטמא במשא דבעי' עד דדרי כשיעור הזאה כדאמר בפ''ק (לעיל ט.) כמה יהו במים ויהיה בהם כדי הזאה כדי שיטבול ראשי גבעולין ויזה כלומר כדי שיהא בהם כדי להזות לבד מה שהאזוב בולע: רבי יהודה אומר כו' של נחשת. אלמא של נחשת לא בלע: שמע מינה. מדקתני כל שכן שאתה מביאו לידי חימום אלמא מכנסים אסורין: פמלניא. סינר פורצינ''ט חללו תלוי למטה ברוחב שלא יתעטף האבר ויתחמם: של פרושים. צנועים ל''א של פרשים: שנצים. אשרלט''ש כעין שלנו: ואין להם לא בית הנקב ולא בית הערוה. כלומר חללו רחב ותלוי למטה ולא היה תיק בין הירכיים להיות האבר מתעטף בו שלא יבא (האבר) לידי הרהור והיינו בית הערוה. ובית הנקב כשהן קצרות כנגד נקב הרעי כתבנית אדם נכנסות בין עגבותיו ומלוכלכות בזיעה וגנאי הוא לבגדי קדש בכך לישנא אחרינא בית הנקב ובית הערוה דרכן היה לעשות נקבים במכנסים כנגד בית הערוה להשתין מים לחוץ דרך שם וכן כנגד בית הרעי וכשגומר קושר הנקב ברצועה וסותמו:





תוספות





	המקשה עצמו לדעת יהא בנדוי. אינו מנודה מעצמו אלא כלומר חייבים לנדותו כדאמרי' בפ''ק דקדושין (דף כח:) עד היכן הוא גלגול שבועה עד שיאמר השבע לי שאין עבדי אתה ההוא שמותי משמתינן ליה דתניא הקורא לחברו עבד יהא בנדוי משמע דיהא בנדוי היינו דמשמתינן ליה: בין ביד בין ברגל. היינו דמשפשף מילתו' ביד או ברגל: קשים גרים לישראל כספחת. מה שמקשה רש''י דלא חשיב בסוטה ערבות דערב רב י''ל לפי שלא ידע חשבונן מיהו במכילתא אמר דערב רב היו כפלים כיוצאי מצרים ור''י מפרש דלפיכך קשים שמטמעים בישראל ואמר בפ' עשרה יוחסין (קדושין דף ע:) אין שכינה שורה אלא על משפחות המיוחסות שבישראל וכן נראה דהתם על ההיא מילתא מייתי דר' חלבו: [וע''ע תוס' יבמות מז: ותוס' קדושין ע: ד''ה קשים]: עד שיכלו כל הנשמות שבגוף. והא דאמר (שבת דף קיח:) אילמלי שמרו ישראל ב' שבתות מיד היו נגאלים וי''ל דהרבה היו יולדות בכרס אחד: דינא תנן. ובשבת (דף קח:) דאמרי' יד לפה תקצץ אינו לא דינא ולא לטותא אלא כלומר טוב לו לקוץ ידו קודם שיגע למקומות הללו משום בת מלך: אלמא דינא תנן. השתא סבור דתקצץ ממש והיינו דקאמר כריסו נבקעת ומשני ה''ק תקצץ ידו על טבורו פי' על שנגע על טבורו ולעולם לטותא הוא והא דקתני כריסו נבקעת לא קאי אתקצץ אלא על ישב לו קוץ דאם לא יסיר הקוץ תבקע כריסו וקשה דמאי ס''ד מעיקרא דהא בהדיא קתני והלא כריסו נבקעת אחר ישב לו קוץ ומיהו בתוספתא גריס והלא כריסו נבקעת ברישא והשתא אתי שפיר ומ''מ משני דה''ק אם אסור לעולם ליגע פעמים שכריסו נבקעת כגון אם ישב לו קוץ:





רמב"ן

הא דאמרינן במקשה עצמו יהא בנדוי. פי' בתוספות לא שהוא מנודה בעצמו בנדוי דרבנן של רבותינו אלא שב"ד מצווין לנדותו ועד שנדוהו אינו מנודה, וראיה לדבר דקאמרינן הקורא לחבירו עבד שיהא בנידוי ואמרי' עלה בקדושין באומר לו עבד אתה ההוא שמותי משמתינן ליה דתניא הקורא לחבירו עבד יהא בנדוי.





רשב"א

הא דאמרינן הכא: המקשה עצמו יהא בנידוי. פירש ר"ת ז"ל, לא שהוא מנודה מעצמו בנדוי של רבותינו אלא ראוי לנדותו קאמר, והראיה מדאמרינן בפרק קמא דקדושין גמר' אין כל הנעשה דמים באחר (כח, א), עד היכן גלגול שבועה אמר רב יהודה אמר רב דאמר ליה השבע לי שאין עבדי אתה, ואקשינן שמותי משמתינן ליה דתניא הקורא לחבירו עבד יהא בנידוי, אלמא אע"ג דקתני יהא בנדוי, אינו בנידוי עד דמשמתינן ליה אנן.





ריטב"א

הא דאמרינן המקשה עצמו לדעת יהא בנדוי. פי׳ ר״ת ז״ל דלאו למימרא דהוי בשמתא דרבנן אלא לומר דמחייב שמתא דבי דינא וכההיא דאמרינן התם הקורא לחבירו עבד יהא בנדוי ואמרינן בפ״ק דקדושין אי דא״ל עבדי אתה שמותי נמי משמתינן ליה דאמר מר הקורא לחברו עבד יהא בנדוי וכן אתה מפרש גם בההיא דאמרי׳ בנדרים על השומע הזכרת ה׳ מפי חבירו.



קשים גרים לישראל. פרשתיו ביבמות בס״ד.



כי הא דרב הונא קץ ידאי. פי׳ אלמא הא דאמרינן התם המגביה ידו לחברו תקצץ דינא הוא ולא לטותא וא״כ ה״ה לידא דהכא וההייא דרב הונא פירשתיה בסנהדרין בס״ד.



אי אמרת בשלמא (הא דתנן) [דינא תנן] היינו דקתני אמרו לו הלא כריסו נבקעת. פי׳ כדקס״ד דמתניתא הכי פירושה ר׳ טרפון אומר כל יד המרבה לבדוק באנשים תקצץ על טבורו מקום הרשע שם המשפט א״ל כיון שאתה מחמיר כל כך בדבר מי שישב לו קוץ על כריסו ומצערו לא יטלנו בידו ויצטער עד שיטלנו בדבר אחר אמר להם כן ודאי לא יטלנו בידו חזרו ואמרו לו על הראשונה למי שממשמש שלא לצורך שאמר רבי טרפון שתקצץ ידו על טבורו והלא כריסו נבקעת והיאך נהרגנו על כך אמר להם וכו׳ ועל הא מהדרין וא״ל דינא לא סגי דלאו על טבורו היאך אפשר שיחמיר ר׳ טרפון כל כך אלא הכי א״ר טרפון כל המכניס ידו למטה מטבורו שלא לצורך תקצץ בידי שמים ולטותא היא וכך פי׳ לשון הבריתא תקצץ ידו הרגילה על טבורו ומה שאמרו לו והלא כריסו נבקעת גוזמא בעלמא הוא למי שישב לו קוץ על טבורו כי פעמים שהוא מצער אותו הרבה ואם ימתין עד שיטלנו בדבר אחר יצטער הרבה ואמר להם יצטער ויצטער.



וגדר גדול הוא שגדר רבי טרפון בדבר מפני חומר העבירה כדאיתא לעיל בשמעתין דאי לא שורת הדין דכל היכא דאיכא צערא הא בעית וליכא הרהורא כדאיתא לעיל אלא כיון דאפשר ליטול הקוץ בבגדו קיצרו עליו את הדרך.



ש״מ מכנסא אסור. פירוש כשהוא נוגע בעטרה והא רך. ואפילו לנשוי אסור מדקא קשי׳ עלי׳ ממכנסי כהנים ועכשו קולא בדבר הזה בכל הארץ הזאת ואין לי על מה שנסמוך.





המאירי

הא דאמרינן במקשה עצמו יהא בנדוי. פי' בתוספות לא שהוא מנודה בעצמו בנדוי דרבנן של רבותינו אלא שב"ד מצווין לנדותו ועד שנדוהו אינו מנודה, וראיה לדבר דקאמרינן הקורא לחבירו עבד שיהא בנידוי ואמרי' עלה בקדושין באומר לו עבד אתה ההוא שמותי משמתינן ליה דתניא הקורא לחבירו עבד יהא בנדוי.





תוספות רא"ש

המקשה עצמו לדעת יהא בנדוי. מפרש ר"ת ראוי שינדוהו חכמי הדור. אבל רב לא נדה אותו. וכן ההיא דאמרי' בנדרים השומע הזכרה מפי חברו חייב לנדותו ואם לא נדהו יהא בנדוי היינו דמשמתינן ליה דאי לא תימא הכי חמור השומע שהוא מנודה מפי האמורא ממי שמוציא ההזכרה מפיו ועוד ראיה מהא דאמרי' פ"ק דקידושין עד היכן גלגול שבועה עד שיאמר לו השבע שאין עבדי אתה. ופריך ההוא שמותי משמתינן ליה דתניא הקורא לחברו עבד יהא בנדוי אלמא כל היכא דאמרי' יהא בנדוי היינו שחכמי הדור חייבין לנדותו:



קשים גרים לישראל כספחת. רבי' יצחק הקשה לההוא פי' דכל ישראל ערבים זה לזה מהא דלא חשיב בסוטה אלא ערבות דישראל ואילו ערבות דערב רב לא קא חשיב ולאו פירכא היא דמשום שלא היה חשבונם ידוע לא קא חשיב להו ואע"ג דאיכא למ"ד במכלתין שהיו כפלים כישראל. מ"מ במקרא לא הוזכר חשבונם וי"מ לפי שאין שכינה שורה אלא על משפחות המיוחסות שבישראל כדאמרינן בפ"ק דקדושין וכן משמע הכא דמייתי הא דר' חלבו אהא דגרים מעכבין את המשיח דמשמע שע"י שהגרים מעורבין מתרחקת שכינה ומשיח מתעכב:



עד שיכלו כל נשמות שבגוף. והא דאמרינן בפ' כל כתבי אלמלי שומרים ישראל שתי שבתות מיד נגאלין שמא אותה גזירה דעד שיכלו היתה בטלה בזכות שהיו שומרים שתי שבתות כהלכתן א"נ היו יולדות הנשים ששה בכרס אחד. כדי למהר לכלות הנשמות:



היינו דאמרי ליה כריסו נבקעת. ס"ד דקאי אתקצץ ידו על טיבורו וסמיך אהא דתניא בתוספתא ר' טרפון אומר תקצץ ידו על טיבורו אמרו לו והלא כריסו נבקעת:



ועל האזוב של נחושת. וא"ת והיאך יזה והאמרינן לעיל בפ"ק דשיעור הזאה כדי שיטבול ראשי גבעולין ויזה ואי בליעת הכלי הוי בכלל שיעור זה א"כ לא ישאר כדי לטבול ראשי גבעולין ואיך יוכל להזות. וי"ל נהי דלא ישאר כדי טבילת ראשי גבעולין יטביל ראשי העלין שבראש האזוב:





מהרש"א - חידושי אגדות

ולימא אסור דקא מגרי יצה"ר כו'. בכל שאר איסורין לא נימא הכי משום דהכא לענין הרהור אמרינן במסכת ב"ב דאין אדם ניצול בכל יום מהרהור עבירה וק"ל:


שכך אומנתו של יצה"ר כו'. ע"פ מ"ש פרק החליל בתחלה יצה"ר דומה לחוט כו' ולבסוף דומה כעבות שנאמר הוי מושכי עון בחבלי שוא וכעבותות העגלה חטאה דהיינו מושכי עון שמושכין וגוררין יצה"ר על עצמן לדעת כפרש"י שם וק"ל:


כל המביא עצמו לידי הרהור עבירה אין מכניסין אותו במחיצתו כו'. ענינו שהש"ז הוא דבר טמא באדם ביצירה כדאמרינן פ"ק ומתוך ההרהור הוא מתדבק בטומאה זו ונדחה ממחיצתו של הקב"ה שהוא מקום טהרה וק"ל:


מ"ד ידיכם דמים מלאו אלו המנאפים כו'. יש לפרש דלפי פשוטו שהוא ש"ד ממש למה תלה בו גם כי תרבו תפלה אינני שומע יותר מבשאר עבירות אבל הרהור עבירה היא ודאי ביטול תפלה וביותר במוציא ש"ז לבטלה שאסור להתפלל עד שיטבול וק"ל:


מ"ד ידיכם וכו'. נראה דהוקשה לו דהל"ל מידיכם מלאה הארץ דמים להגדיל עון אבל ידיכם בדבר נקל נתמלא בדמים לזה דרש שמנאפים ביד שדם זרעותיו תלוים בו:


לא תנאף לא תהא בך ניאוף כו'. משום דלגבי עונש מפורש ואיש אשר ינאף את אשת איש וגו' והכא גבי אזהרה לא כתיב לא תנאף א"א דרשו שבא להזהיר גם אניאוף יד ורגל בלא א"א וק"ל:


קשין גרים כו'. מבואר פרק עשרה יוחסין:


אין בן דוד בא כו' בתוספות בד"ה עד שיכלו כל הנשמות שבגוף והא כו'. וי"ל דהרבה היו יולדות בכרס אחד עכ"ל וכן יש ליישב ההיא דזכו אחישנה אבל האי לישנא דקאמר מיד נגאלין אכתי דחוק דאיך יהיו יולדות כ"כ הרבה ככל הנשמות שבגוף שהיו ראוין להוליד לעתיד ואולי שהוא כענין שאמרו שהיתה אשה אחת יולדת במצרים ששים ריבוא בכרס אחד והוא משה שהיה שקול ככל ישראל כן אם יזכו ישראל תלד אשה בענין זה ס' ריבוא בכרס אחד שהנולד יהיה כששים ריבוא נשמות שבגוף ולפי זה יתפרש האי קרא דמייתי טפי שאמר כי רוח אחד מלפני יעטוף כנשמות הרבה שאני עשיתי בגוף כי אותו רוח יהיה שקול ככל אותן נשמות ורוח נאמר על מי שיש לו מעלה יתירה כמ"ש ונחה עליו רוח ה' וגו' ולזה אמר רוח בלשון יחיד ונשמות בלשון רבים וק"ל:


כל המכניס ידו למטה מטיבורו תקצץ א"ל כו'. למטה מטיבורו לאו דוקא אלא במילתו כנראה מדברי התוספות ורבנן פליגי עליה ומתני' ע"כ כר' טרפון אתיא אבל אין לפרש דמתני' אפילו כרבנן אלא דרבי טרפון הוסיף לאסור גם למטה מטיבורו ובהא פליגי רבנן עליה אבל באמה גופא מודו רבנן דתקצץ דא"כ תקשי לנפשייהו ישב לו קוץ במילתו לא יטלנו והלא מילתו נבקעת וק"ל:





חכמת שלמה

גמ' ישב לו קוץ בכריסו לא יטלנו אמר ליה לא. כל זה נמחק:


שם למטה עד ירכים. נ"ב ועד ועד בכלל דהיינו עד ברכים ביש פירושים:


רש"י בד"ה כספחת כו' דאמרינן במסכת סוטה. נ"ב בפ' אלו נאמרין:


בד"ה כי רוח כו' יעטוף כו'. נ"ב ובע"ז גבי באו ונחזיק טובה לאבותינו כו' פירשו התוס' כי רוח מלפני הוא משיח שנאמר רוח אפינו משיח ה':


בא"ד מדריש יעטוף כו' הד"א:


בד"ה שמע מיניה כו' לידי חימום אלמא כו' הד"א:


תוס' בד"ה קשים גרים כו' מייתי דרבי חלבו. נ"ב ועוד י"מ לפי שביותר הוזהרו ישראל על הגרים ואין יכולין ליזהר מאונאתן תוספת פרק החולן והר"ר אברהם גר פירש לפי שהגרים בקיאין במצות ומדקדקין בהן ומתוך כך הקב"ה זוכר עונותיהן של ישראל כו' תוספות פרק עשרה יוחסין:


בד"ה אלמא דינא כו' ומשני התם תקצץ ידו על טיבורו על כו' דאם לא יסיר הקוץ תבקע כריסו וקשה כו' כצ"ל:





רש"ש

גמרא א"ר אלעזר מ"ד ידיכם כו'. כצ"ל בל"ו וכ"ה ברא"ש:



שם אמרו לו ישב לו קוץ כו'. בגליון נמחק זה בשם רש"ל ועי' תד"ה אלמא:



תד"ה עד. אילמלי שמרו כו'. כצ"ל ביו"ד בסוף:



גמרא אמר אביי ושל נחשת כדתנן כו' כאילו הן של נחשת. לכאורה ביומא (ד' סט ב) משמע דעופרת היא דבוקים חלקיה זה בזה יותר מכל מיני מתכות (חוץ מזהב) וכ"כ הטבעיים שנקבי הפארו"ס שלה צרים ביותר ושע"כ היא כבדה הרבה. ואולי דמ"מ היא עלולה יותר לבלוע מנחשת. והמופת לזה שהיא רכה ונתכת באש מהר:



רש"י ד"ה ומראות לה. שהיתה בקיאה במראה דם טמא ודם טהור. כצ"ל. וק"ל דהא לקמן בשלהי פרקין לא איפשיטא אם נאמנת לומר כזה טיהר איש פלוני חכם ע"ש. וי"ל:





הגהות יעב"ץ

גמ׳ בין ביד בין ברגל. נ"ב בכלל זה הוא מעוך שדים ועשוי דדים והיינו דרך איברים דבסמוך דבני מבול נינהו שמוציאן שז״ל:


רש״י ד"ה כספחת וכו׳ ושלשת אלפים ותק׳׳ן בריתות שכולן כצ״ל:


ד״ה כי רוח וגו' ונשמות שאני עשיתי כצ״ל:





בן יהוידע

שֶׁכָּךְ אֻמָּנוּתוֹ שֶׁל יֵצֶר הָרַע, הַיּוֹם אוֹמֵר לוֹ: עֲשֵׂה כָּךְ, וּלְמָחָר אוֹמֵר לוֹ: עֲשֵׂה כָּךְ. וּלְמָחָר אוֹמֵר לוֹ לֵךְ וַעֲבֹד עֲבוֹדָה זָרָה, וְהוֹלֵךְ וְעוֹבֵד. הא דנקיט שלשה חלוקות לתלתא יומי כנגד 'חטא ועון ופשע' וכנגד זה קרא וכינה נתן הנביא ע"ה (שמואל ב יב, ד) ליצר הרע בשם הֵלֶךְ וְאוֹרֵחַ וְאִישׁ (סוכה נב:) ושלשה תוארים אלו ראשי תיבות ז' כנגד ז' שמות של יצר הרע וסופי תיבות 'חשך' כי ההולך בעצתו חושך לו וחכמי המוסר עשו דמיון לפעולות היצר כמו אומן החוקק על האבן מעבר לעבר דתחלה רושם בדיו על האבן ואחר כך חוקק על פי הרשימה ואחר כך מעביר החקיקה לעבר השני.
ומה שאמר על זה 'לֹא יָגוּר בִּמְגוּרְךָ רַע' (תהלים ה, ה) דידוע הרשע יונק מן אות שי"ן שבשמו [רָשָׁע] גם ידוע כל טיפת זרע כלולה מן ג' טפין בסוד טפין דסגו"ל שהוא נקודת החסד וידוע טיפה בפום אמה היא בסוד החסד וידוע שלשה יודין דשי"ן הם בסוד ג' טפין דסגול ואם כן המשחית טיפת הזרע שלו שהיא בסוד של שלשה טפין דסגול הוא פוגם באות שי"ן ששם רמוזים ג' טפין דסגול לכן זה הרשע שמוציא שכבת זרע לבטלה מסתלק ממנו אות שי"ן וישאר רַע להכי קרי ליה בשם רע ואמר 'לֹא יָגוּר בִּמְגוּרְךָ רַע' זה המוציא שכבת זרע לבטלה בר מינן.



אֵין בֶּן דָּוִד בָּא עַד שֶׁיִּכְלוּ כָּל הַנְּשָׁמוֹת שֶׁבַּגּוּף, שֶׁנֶּאֱמַר: "כִּי רוּחַ מִלְּפָנַי יַעֲטוֹף, וּנְשָׁמוֹת אֲנִי עָשִׂיתִי" (ישעיה נז, טז). נראה לי בס"ד קאי על רוח הנמשך מן הכתר הנקרא ע"ק בזמן הגאולה על מלך המשיח דכתיב ביה וְנָחָה עָלָיו רוּחַ הֳ' (ישעיה יא, ב) וכנזכר באדרא רבא חד רוחא נפיק מעתיקא קדישא וכד ישלוף רוחא דא כל רוחין דלתתא יתערון עמיה ואינון שיתא רוחין דכתיב וְנָחָה עָלָיו רוּחַ הֳ' וכו' וזהו שנאמר כִּי רוּחַ מִלְּפָנַי יַעֲטוֹף זה רוח הנמשך מן הכתר יעטוף יתאחר מפני כי נְשָׁמוֹת אֲנִי עָשִׂיתִי באוצר הנקרא גּוּף וצריך שיצאו כולם.



כָּל הַמַּכְנִיס יָדוֹ לְמַטָּה מִטַּבּוּרוֹ, תִּקָּצֵץ. כלומר שאוחז באמתו לחכך אבל השולח ידו בכריסו אף על פי שהוא למטה מן הטבור לית לן בה וכמו שכתב מהרש"ל ז"ל. אך קשא הוה ליה למימר 'לְמַטָּה מִכְּרֵסוֹ' ותו ליכא למטעי לחשוב איסור אפילו על כריסו?
ונראה לי דהטבור והאמה דמיין להדדי בענין ההבל כי מן האמה יוצא הבל ומן הטבור יוצא הבל וכמו שאמר רבינו האר"י ז"ל על יהושע וכלב ונמצא בענין יציאת ההבל האמה היא למטה מן הטבור לכן תלה אותה בטבור ולא תלה אותה בכרס.



מוּטָב תִּבָּקַע כְּרֵסוֹ, וְאַל יֵרֵד לִבְאֵר שַׁחַת. נקיט לשון זה כי האמה נקראת בשם אֵבֶר  בסתם אשר הוא בהפוך אתוון בְּאֵר ולכן המשחית זרעו בהאי באר דינו שירד לבאר שחת.
או יובן בס"ד האמה נקראת רֹאשׁ הַגְּוִיָּה גם היא בחינת היסוד הנקרא קָדוֹשׁ [410] שמספרו ת"י ולכן בקלקלו בראש הגויה אז אותיות ת"י נעשים אותיות 'תחב' [410] וחחבר תחב עם אותיות 'ראש' נעשה בזה צירוף בְּאֵר שַׁחַת.





חידושי חת"ס

ולימא אסור דקמגרי יצה"ר אנפשיה. י"ל כך דהנה כל המזלזל באיסורי דרבנן נמי מנדין אותו ואי הוי אמר אסור לקשות עצמו לדעת נמי הוה בר נידוי אי עבר אלא אז לא היה החיוב מוטל על כל המוצאו לנדותו. אבל השתא דקאמר יהא בנידוי משמע מצוה דרבנן רמיא לנדותו ומי שאינו מנדהו עבר על רבנן והוא צריך נידוי. ומ"ט החמירו כ"כ לצוות לכל מוצאו לנדותו ומשני משום דגם איהו קמגרי יצה"ר אנפשיה גם אנחנו נפקיר אותו לכל מוצאו:


נקרא עבריין. צל"ע מה רבותיה דמקשה עצמו לדעת ומה צורך לטעמא היום אומר לו עשה כך וכו' הא בכל איסורי דרבנן כמבואר במסכת שבת דף מ' ע"א ע"ש. ואולי צ"ל נקרא מומר וע"ז שייך שפיר היום אומר לו עשה כך עד שיאמר לו לך עע"ז. והמדפיסים שינו התיבה וכתבו עבריין במקום מומר:


אין בן דוד בא עד שיכלו כל הנשמו' שבגוף. כ' תוס' והא דאמר אלמלי שמרו ב' שבתות כו' י"ל דהיו יולדות הרבה בכרס אחד. וכ' מהרש"א בח"א דהיינו שתלד בן א' ששקול כס' רבוא ע"ש. וא"נ י"ל דיכלו הנשמות ע"י גרים שיתוספו. וע"ד זה י"ל הפסוק כה אמר ה' לסריסים אשר ישמרו את שבתותי דמניה ילפינן שאלמלי שמרו ב' שבתות מיד נגאלין וקאמר שאפילו אם יהיו סריסים שאינם ראוים להוליד ולא יכלו נשמות שבגוף מ"מ אם ישמרו שבתותי יגאלו מיד הא כיצד ונתתי להם בביתי ובחומותי יד וזה יהיה טוב מבנים ובנות כי יהיו הם שקולים ככמה רבבות ונוסף לזה עוד וגם בני הנכר הנלוים אל ה' וגו' אלו הגרים כנ"ל:


אמנם באמת דברי מהרש"א צע"ג דבפ"ק דע"ז קאמר ר"ל בואו ונחזיק טובה לאבותינו שאלמלא הם לא חטאו לא באנו לעולם ע"ש ופריך הא אין בן דוד בא עד שיכלו כל הנשמות שבגוף. והשתא מאי פריך הא אפשר שיכלו נשמות ע"י שיהיו שקולים כס' ריבוא. אלא ע"כ דזהו ליתא. ומה שהקשה על תירוץ תוס' דמה שייך לומר מיד נגאלין י"ל דאמרינן במסכת שבת [דף ל'] עתידה אשה שתלד בכל יום. וא"כ אלמלי שמרו ב' שבתות היתה אשה יולדות מיד ביומו הרבה בכרס א' ומיד נגאלין:


ובזה מיושב לשון הפסוק כה אמר ה' לסריסים וגו' דמיניה דרשינן שמסרסין עצמן בכל השבוע עד זמן עונה ליל שבת. ונ"ל משום דחסידים הראשונים לא שמשו אלא מרביעי ואילך כדלקמן ל"ה ע"א שלא יבואו נשותיהם לחילול השבת. וכיון דע"כ המתינו עד רביעי ממילא המתינו עד ליל שבת דמרביעי ואילך קמא שבתא מיקרא אבל אי היו יכולים לשמש קודם רביעי אין חיוב להמתין עד השבת דעדיין לא חל עליו חיוב שבת כמ"ש הרי"ף גבי אין מפליגין בספינה [בפ"ק דשבת] לכן לעת"ל הקב"ה משלם שכר סריסים ההמה במדה שמדדו בה והיינו שתלד אשה בכל יום ותו ליכא קפידא לשמש בכל יום שלא יארע חילול השבת עי"כ וק"ל:


אמר אביי רוכבי גמלים וכו'. בזה נ"ל ליישב מה שמקשים אהא דאמרינן בפ"ק דמגילה ששינו לתלמי המלך וכתבו לו וירכיבם על נושא בני אדם שלא יאמר וכי משה רבכם לא הוה לו סוס או גמל. ומ"ט לא שינו ג"כ [הא] דויחבוש את חמורו דאאע"ה גבי עקידה. והא"ש דהתם איכא למימר שלא רצה לרכוב על הגמל משום הרהור אבל הכא כתיב את אשתו ואת בניו ובהם לא שייך הרהור ומשו"ה כתיב גבי יעקב אבינו ע"ה שהרכיב נשיו ובניו על הגמלים דלא שייך בהו הרהור:





שערי תורת בבל

(יג ב) ישב לו קוץ בכריסו לא יטלנו אמר להן לא וכו'.—כתב ע"ז הריטב"א: "גוזמא בעלמא הוא כיון דצער כ"כ היא לא שייך הרהור. ו[גם] אפשר (כצ"ל) ליטול בדבר אחר". ויפה כתב שהקוץ אם יניחנו בתוך הכרס אפשר שיביאנו לידי סכנה, ואין לך דבר העומד בפני פקוח נפש חוץ מע"ז ג"ע וש"ד. וגדולה מזו מצינו ביבמות (עו א), דעטרה שנקבה אם יוצא הזרע דרך הנקב פסול ואם לאו כשר, וכיצד בודקין אותו "מייתינן נהמי חמימי דשערי ומנחינן ליה אבי פוקרי ומקרי וחזינן ליה". והרי מבואר שמותר לכתחילה להביאו לידי הוצאת זרע לבטלה ממש כדי לתקנו שיהא מותר לבוא בקהל; וכ"ש ליטול את הקוץ מכריסו, שאין בזה אלא חשש חימום בעלמא. וגם שאם לא יטלנו אפשר שיבוא לידי סכנה.


(שם) סומא אינה משנה.—פי' לא שמוחק את הסומא מלשון המשנה, אלא שיש הפרש בין הסומא לחרשת ושוטה, שהסומא יש לה דעת בודקת את עצמה ואח"כ היא מראה את העד לפקחת, אבל חרשת ושוטה אין בהן דעת לבדוק את עצמן, לכן אחרות צריכות לבודקן; ומ"מ כולן נכללות יחד, שצריכות לפקחות לתקן אותן, ולכן שנינו שלשתן יחד במשנה זו.


(שם תוספות) ד"ה אלמא וכו' דאם לא יסיר הקוץ תבקע כריסו.—עי' מג"א סי' ג' אות י"ד ותמצא, שלפניו היה הנוסח כאן "תיבקע מילתו", וע"פ זה פירש ענין "כריסו" דהכא דהיינו מילתו, ולכן מותר למשמש בידו על כריסו (ע"ש). ומצאנו בירושלמי כאן רפ"ב: "ר' טרפון אומר תקצץ ידו על טבורו. אמרו לו והרי כריסו נבקעה. אמר להן לכך אני אמרתי שמותו של זה יפה לו מחייו. חברייא אמרין ר' טרפון מקללו קללה שהיא נוגעת בגופו. א"ר יוסי לא בא אלא לפרש שאסור למשמש מן הטבור ולמטן". ומשמע דלחברייא מותר למשמש מן הטבור ולמטן. וגם נראה מהא "דלטותא א"ר טרפון", ולחברייא קללו ר' טרפון במיתה (ולירושלמי ודאי לא קשיא "מהו כריסו נבקעת" כמו לשיטת הבבלי כאן). ועי' ירושלמי ביצה פ"ה ה"ב: "ר' אבא בר כהנא בעא קומי ר' יסא: מהו מקשה על כריסא בשובתא? א"ל: בחולא מאן שרא לך? א"ר שמואל בר אבודמא נהגין רבנין בחולה (=בימות החול) מן הטבור ולמעלן, בבגדיו מן הטבור ולמטן".

